CELEX: 31993R1770
Language: el
Date: 1993-06-30 00:00:00
Title: ΚΑΝΟΝΙΣΜΟΣ (ΕΟΚ) αριθ. 1770/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου εφοδιασμού σε γλυκόζη και της κοινοτικής ενίσχυσης για τον εφοδιασμό των Καναρίων Νήσων με ορισμένα προϊόντα σιτηρών και κοινοτικής καταγωγής

Avis juridique important

|

31993R1770

ΚΑΝΟΝΙΣΜΟΣ (ΕΟΚ) αριθ. 1770/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου εφοδιασμού σε γλυκόζη και της κοινοτικής ενίσχυσης για τον εφοδιασμό των Καναρίων Νήσων με ορισμένα προϊόντα σιτηρών και κοινοτικής καταγωγής  

Επίσημη Εφημερίδα αριθ. L 162 της 03/07/1993 σ. 0012 - 0012

ΚΑΝΟΝΙΣΜΟΣ (ΕΟΚ) αριθ. 1770/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου εφοδιασμού σε γλυκόζη και της κοινοτικής ενίσχυσης για τον εφοδιασμό των Καναρίων  Νήσων με ορισμένα προϊόντα σιτηρών και κοινοτικής καταγωγήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα για τις Καναρίους Νήσους (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3  παράγραφος 4,  Εκτιμώντας:  ότι σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 1962/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 786/93 (4) καθόρισε για την περίοδο 1992/93 το προβλεπόμενο ισοζύγιο  εφοδιασμού σε γλυκόζη για τις Καναρίους Νήσους- ότι πρέπει συνεπώς να καθορισθεί το προβλεπόμενο ισοζύγιο εφοδιασμού σε γλυκόζη για την περίοδο εμπορίας 1993/94- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1962/92 αντικαθίσταται από το ακόλουθο κείμενο:  "Άρθρο 1 Σε εφαρμογή του άρθρου 2 του κανονισμού (ΕΟΚ) αριθ. 1601/92, η ποσότητα του προβλεπομένου ισοζυγίου εφοδιασμού για τα προϊόντα που υπάγονται στον κωδικό ΣΟ 1702 πλην των προϊόντων που υπάγονται στους κωδικούς ΣΟ 1702 30 10, 1702 40 10, 1702 60 10 και  1702 90 30, καθορίζεται συνολικά σε 1 500 τόνους για την περίοδο 1993/94." Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 173 της 27. 6. 1992, σ. 13.  (2) ΕΕ αριθ. L 378 της 23. 12. 1992, σ. 23.  (3) ΕΕ αριθ. L 197 της 16. 7. 1992, σ. 45.  (4) ΕΕ αριθ. L 79 της 1. 4. 1993, σ. 61.